PÖYTÄKIRJA

Iltakoulu ry

Hallituksen kokous 14/2012

Aika: 13.11.2012 kello 14.00

Paikka: Linna, huone K107, Tampereen yliopisto

**Läsnäolijat:**

Eetu Kreivi, puheenjohtaja

Pauliina Fors, sihteeri

Sara Linnoinen

Meri Hätönen *(poistui 15.02)*

Oona Lohilahti

Johanna Kaunisvaara

Noomi Saarinen

Ilmari Uljas

Linda Salo

Maggie Nurminen *(saapui 14.13)*

1. **Kokouksen avaus**

Puheenjohtaja avaa kokouksen kello 14.04.

1. **Laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Pöytäkirjantarkastajien valinta**

Valitaan pöytäkirjantarkastajiksi Linda Salo ja Johanna Kaunisvaara.

1. **Esityslistan hyväksyminen**

Lisätään esityslistaan uudeksi kohdaksi 13. Valmennuskurssi.

1. **Menneet ja tulevat tapahtumat**
2. Haalarikastajaiset

Palautetta laitettu ovimiehen käytöksestä Kaijakkaan. Odotellaan vastausta. Kastajaiset menivät ihan hyvin muuten, kasteesta tykättiin, aikataulut nyt eivät aivan pitäneet.

1. Filharmonian konsertti

Osallistujia 5, ilmoittautuneita 7. Kivaa, mutta harmillista, että niin vähän osallistujia. Samalla viikolla olevat Iltakoulun tapahtumat yleensä syövät osallistujia toisiltaan.

1. Marrassitsit

Onnistuneet, mutta monien mielestä hieman jäykähköt. Ehkä säännöt oli suunniteltu liiankin tiukoiksi varmuuden vuoksi. Myös positiivista palautetta on saatu rauhallisuudesta ja arvokkuudesta. Ilonan puolelta ei kovin yhteistyöhaluista vastaanottoa. Aiemmat Marrassitsit Jack the Roosterin kanssa sen sijaa olivat sujuneet yhteistyön puolesta hyvin. Sovitaan, että tiedotusvastaava Noomi Saarinen yhteistyössä hallituksen puheenjohtajan, Eetu Kreivin, kanssa lisäävät Iltakoulun web-sivuille sitsietiketin, pukukoodi-infon ja vuosijuhlaetiketin.

1. Joulusauna

4.12. Hämpin kattosaunalla, kello 19 alkaen.

1. Glögiä ja pipareita

13.12. Klo 14-15.30. Ilmoittautuminen 10.12. mennessä. Henkilökunnan puolelta toivottu, että opiskelijat esittäisivät joululauluja tilaisuudessa.

1. HVK

12.-13.1. Tilavaraus Kauppilaan on lähetetty, odotetaan vastausta.

1. Muut tulevat tapahtumat
   * Hallitushengailu: syömään ravintolaan 14.12. klo 20.
   * Viimeinen kokous 13.12. klo 16.
   * Vuosijuhlat 2013 15.-16.11. (Vuosijuhlat & ”bilesillis”)
   * 11.12. Koris-ottelu, 5 €/hlö, klo 19
   * 12.12. Työharjoitteluinfo. Päätetään että Iltakoulu kustantaa tarvittaessa puhujan matkat edestakaisin Helsingistä Tampereelle.
   * Ekskursio Helsinkiin, odottelee vielä vastauksia vierailupaikoista.
   * Kulttuurisektorilta tulossa leffailta joulukuussa.

*Maggie Nurminen saapuu kello 14.13.*

1. **Ilmoitusasiat ja posti**

Puheenjohtaja Eetu Kreivi on menossa JKK:n johtajalounaalle ke 14.11. Postissa on tullut seuraavan vuoden verotietolomakkeet.

1. **Talous**

Talous on hyvällä mallilla. Marrassitsi-maksut on suoritettu hyvin.

*Meri Hätönen poistuu kello 15.02.*

1. **Tiedotus**

Tiedotusbudjetti on melkein täynnä (käytetty jo n. 89 €), mutta kotisivusuunnittelijan työ on vielä kesken, ja tiedossa olisi myös kuvagallerian uusiminen, 19 €. Tiedotusbudjettiin oli suunniteltu 100 €, joka näyttäisi ylittyvän.

1. **Työväen ampujien logo**

Logo on valmis ja pelaajien hyväksymä. Sponsoreiden avulla saadaan kustannettua kaikki paidoista koituneet kulut.

1. **Työelämä**

Työharjoitteluinfossa 12.12. on tarjolla tietoa käytännön hakemisesta työharjoitteluun, työharjoittelukokemuksia, politiikan opiskelijoiden sijoittumisesta työelämään. Tapahtumalle on jo ollutkin kysyntää.

Alumni-toiminta ei ole ottanut tulta alleen lupaavan alun jälkeen. Alumni-sitsit voisivat olla hyvä keino saada siteitä alumneihin. Tietopankki entisten opiskelijoiden yhteystiedoista olisi hyödyllinen, niitä voisi alkaa kerätä. Nettisivuille laitetaan lomake, jolla kerätään alumnitietoja.

1. **Syyskokous ja siihen liittyvät toimenpiteet**

Tosu-ehdotuksia ei ole vielä tullut paljoakaan, niitä voi laittaa Eetulle, deadline näille ehdotelmille on 19.11. Talousarvio on tekeillä.

1. **AJ-tila**

Lukijaa edelleen odotetaan, päätetään jatkaa asian tiimoilta pommitusta.

1. **Valmennuskurssi**

Päätetään järjestää valmennuskurssi alustavasti viikolla 20. Tehdään lopullinen päätös viimeisessä kokouksessa kun saadaan tietää pääsykoepäivämäärät ja valintaperusteet.

1. **JKY**

Lauantaina 17.11. on Markuksentorin kerhohuoneella 9.30 alkaen tosusuunnittelupalaveri. JKK-johtokuntaan hakeneiden haastattelut ovat parhaillaan tulossa päätökseen.

1. **Kopo**

Edellisessä opetusneuvoston kokouksessa oli paikalla neljästä opiskelijaedustajasta vain yksi, kahdelle ilmoittamatta tulematta jättäneelle hallopedille on huomautettu asiasta. Graduarvosanojen muutos viisiportaiseksi ja arvosanojen runkoluonnos esitettiin sähköpostitse politiikan tutkimuksen johtoryhmän välityksellä.

1. **META**

”Legendaarisia lausahduksia”-niminen palsta on perustettu Iltakoulun nettisivuille. Tiedotusvastaava Noomi tekee lähiaikoina lukuvuosipalautelomakkeen koskien ainejärjestön toimintaa, joka käydään läpi HVK:lla.

1. **Seuraavasta kokouksesta sopiminen**

Päätetään järjestää seuraava kokous keskiviikkona 21.11. klo 15.00.

1. **Kokouksen päättäminen**

Puheenjohtaja päättää kokouksen kello 15.57.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Eetu Kreivi, puheenjohtaja Pauliina Fors, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Linda Salo, pöytäkirjantarkastaja Johanna Kaunisvaara, pöytäkirjantarkastaja